section_heading: Način rada
paragraph_text: Za dokaz elektromagnetskih valova može poslužiti rezonator s električnom žaruljom. To je dipol kod koga možemo dužinu bakrenih štapova mijenjati i tim ga podesiti na rezonanciju. Kod rezonancije žarulja svijetli. H. R. Hertz je pomoću oscilatora i rezonatora koje je stavio u žarište metalnih paraboličnih zrcala promatrao i refleksiju elektromagnetskih valova, kao i njihov lom (refrakcija) u dielektricima, na primjer u prizmi od sumpora ili parafina. Sličnim pokusima Hertz je pronašao i druga svojstva elektromagnetskih valova koja su jednaka s valovima svjetlosti.<ref> Velimir Kruz: "Tehnička fizika za tehničke škole", "Školska knjiga" Zagreb, 1969.